
RAPORT DE SPECIALITATE
Privind actualizarea listei de proiecte prevăzute în Strategia Integrată de Dezvoltare Urbană a Polului de Creştere Timişoara

Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind actualizarea listei de proiecte prevăzute în Strategia Integrată de Dezvoltare Urbană a Polului de Creştere Timişoara,
Facem următoarele precizări:

Strategia Integrată de Dezvoltare Urbană (SIDU), document de planificare comprehensivă a dezvoltării întregului areal al polului de creştere, în care se corelează politicile sectoriale - economice, sociale, de mediu, transport - cu politicile teritoriale şi se implementează prin proiecte  individuale, în scopul realizării unei dezvoltări durabile. 

Strategia Integrată de Dezvoltare a Polului de Creştere Timişoara a fost aprobată prin HCLMT nr. 193/10.05.2016 privind aprobarea “Strategiei Integrate de Dezvoltare 2014-2020 a Polului de Creştere Timişoara” și modificată prin HCLMT nr. 291 din data 28.07, denumită în continuare SIDU și constituie condiţia de bază pentru acordarea finanţării prin intermediul axei prioritare 4 Sprijinirea dezvoltării urbane durabile a POR 2014-2020.

ADR Vest, prin adresa cu nr. 14996/02.06.2020, a informat orasele/municipiile din Regiunea Vest despre aprobarea de catre Guvernul Romaniei a OUG 88/2020 privind elaborarea unui portofoliu de documentatii tehnico-economice aferente pregatirii de proiecte pentru perioada 2021-2027, cu finantare din POAT 2014-2020. In adresa s-au solicitat si completarea unor Fise de proiecte, care sa aiba in vedere proiectele considerate prioritare ale orasului/municipiului pe perioada urmatoare de programare si care s-ar putea incadra in conditiile de eligibilitate stabilite in Ordonanta.
Autoritatea de Management pentru Programul Operațional Asistență Tehnică din cadrul Ministerului Fondurilor Europene a publicat Ghidul Solicitantului destinat pregătirii unui portofoliu de documentații tehnico-economice pentru depunerea de proiecte strategice de infrastructură, în cadrul perioadei de programare 2021-2027, în data de 17 iulie 2020. 
Conform prevederilor OUG 88/2020, art. 14-19, domeniile de interes strategic național/local pentru care se acordă sprijin financiar în elaborarea documentațiilor tehnico-economice sunt: 
a) Mobilitate urbană; 
b) Regenerare urbană; 
c) Infrastructură rutieră de interes județean, inclusiv variantele ocolitoare și/sau drumuri de legătură; 
d) Centre de agrement / baze turistice /tabere școlare; 
e) Infrastructură și servicii publice de turism, inclusiv obiective de patrimoniu cu potențial turistic.
Metodologia de selecție și prioritizare are la bază criteriile generale obligatorii de selecție prevăzute de OUG 88/2020, art. 14-19, și de Ghidul Solicitantului Condiții Specifice POAT 2014-2020, art. 2.2 Eligibilitatea proiectului și art.1.8 Valoarea maximă a proiectului, rata de cofinanțare, precum și criterii suplimentare.
Selecția fișelor de proiect se va face în baza unor criterii generale obligatorii de selecție. Aceste criterii obligatorii sunt eliminatorii și trebuie îndeplinite cumulativ pentru proiectele de investiții aferente fiecărui domeniu:
a) să fie parte a Strategiei Integrate de Dezvoltare Durabila/Strategiei de dezvoltare locală / județeană elaborată conform legii la nivelul autorităților publice locale / județene /  polului de creștere / zonei urbane funcționale sau din alte studii de specialitate aprobate de acestea;
b) să aibă o valoare estimata a proiectului, fără TVA:
-  pentru domeniul regenerare urbană trebuie sa fie cuprinsa între 3.000.000 euro și 7.500.000 euro pentru municipiile reședință de județ și între 1.000.000 euro  și 5.000.000 euro pentru celelalte municipii și orașe;
- pentru domeniul Centre de agrement / Baze turistice (tabere școlare) valoarea estimata totala a proiectului, fără TVA trebuie sa fie cuprinsa intre minimum 1.000.000 euro și maximum 3.000.000 euro;
-pentru domeniul Infrastructura și servicii publice de turism, inclusiv obiective de patrimoniu cu potențial turistic, valoarea estimata totala a proiectului, fara TVA trebuie sa fie cuprinsa intre  minimum 3.000.000 euro și maximum 15.000.000 euro.
În concluzie,  
PROPUNEM:

· aprobarea actualizării listei de proiecte prevăzute în Strategia Integrată de Dezvoltare Urbană a Polului de Creștere Timișoara(SIDU), prin introducerea proiectelor prevăzute la Art. 2, conform Anexei care va face parte integrantă din hotărâre; 

- apobarea introducerii în lista de proiecte prevăzute în Strategia Integrată de Dezvoltare Urbană a Polului de Creștere Timișoara(SIDU) a următoarelor proiecte cu renumerotarea corespunzătoare a pozițiilor proiectelor:
(1) La ”Măsura 4.2.1. Reabilitarea zonelor și cartierelor istorice, reinvestirea funcționalã a spațiilor și clãdirilor dezafectate, prin proiecte de regenerare urbanã”, se introduc pozițiile 348, 349, 350 și 351 și vor avea următorul conținut: 
”348. „ Complex turistic cu punerea în valoare a Centralei hidroelectrice din Timișoara și a
            Canalului Bega;
349.  Reabilitare și refuncționalizare Sinagoga Fabric;
350. Regenerare urbanã – Zona Piața Traian;
351. Regenerare urbanã – Zona Piața Mocioni.”
(2) La ” Măsura  4.2.2 Realizarea de structuri destinate deservirii comerciale, sociale, cultural-sportive şi de agrement  în conformitate cu indicatorii de deservire ai locuirii de tip urban, pe întreaga suprafață a PCT”, se introduce poziția 369 și va avea următorul conținut:
”369. Bazã de agrement cu tabarã școlarã în vecinãtatea Grãdinii Zoologice din Municipiul Timișoara.” 

Având în vedere prevederile legale expuse în prezentul raport, apreciem că Proiectul de hotărâre Privind actualizarea listei de proiecte prevăzute în ”Strategia Integrată de Dezvoltare Urbană a Polului de Creştere Timişoara”, îndeplinește condițiile pentru a fi supus dezbaterii și aprobării plenului consiliului local. 

